ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 11/2565เรื่อง หลักเกณฑ์ เงื่อนไข และวิธีการเกี่ยวกับการลงทุนในหรือมีไว้ซึ่ง หน่วยลงทุนของกองทุนรวมอื่นที่บริษัทจัดการเดียวกันเป็น ผู้รับผิดชอบในการดําเนินการ(ฉบับที่ 4)\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 118(1) และมาตรา 123 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 126/1 แห่งพระราชบัญญัติหลักทรัพย์และ ตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 5) พ.ศ. 2559 สํานักงานออกประกาศไว้ดังต่อไปนี้ข้อ ๑ ให้ยกเลิกความในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 10/2560 เรื่อง หลักเกณฑ์ เงื่อนไข และวิธีการเกี่ยวกับการลงทุนในหรือมีไว้ซึ่งหน่วยลงทุนของกองทุนรวมอื่นที่บริษัทจัดการเดียวกันเป็นผู้รับผิดชอบในการดําเนินการ ลงวันที่ 14 กุมภาพันธ์ พ.ศ. 2560 และให้ใช้ความต่อไปนี้แทน "ข้อ 3 ประกาศนี้มิให้นํามาใช้บังคับกับการลงทุนของกองทุนรวมดังต่อไปนี้ (1) กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน (2) กองทุนรวมเพื่อแก้ไขปัญหาในระบบสถาบันการเงิน (3) กองทุนรวมอสังหาริมทรัพย์และสิทธิเรียกร้อง"ข้อ ๒ ให้ยกเลิกความใน (1) ของข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 10/2560 เรื่อง หลักเกณฑ์ เงื่อนไข และวิธีการเกี่ยวกับการลงทุนในหรือมีไว้ซึ่งหน่วยลงทุนของกองทุนรวมอื่นที่บริษัทจัดการเดียวกันเป็นผู้รับผิดชอบในการดําเนินการ ลงวันที่ 14 กุมภาพันธ์ พ.ศ. 2560 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 68/2564 เรื่อง หลักเกณฑ์ เงื่อนไข และวิธีการเกี่ยวกับการลงทุนในหรือมีไว้ซึ่งหน่วยลงทุนของกองทุนรวมอื่นที่บริษัทจัดการเดียวกันเป็นผู้รับผิดชอบในการดําเนินการ (ฉบับที่ 3) ลงวันที่ 13 ธันวาคม พ.ศ. 2564 และให้ใช้ความต่อไปนี้แทน "(1) ไม่เป็นการลงทุนในหรือมีไว้ซึ่งหน่วยลงทุนของกองทุนรวมตามข้อ 3(1) (2) หรือ (3)"ข้อ ๓ ให้เพิ่มความต่อไปนี้เป็นวรรคสามของข้อ 7 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 10/2560 เรื่อง หลักเกณฑ์ เงื่อนไข และวิธีการเกี่ยวกับการลงทุนในหรือมีไว้ซึ่งหน่วยลงทุนของกองทุนรวมอื่นที่บริษัทจัดการเดียวกันเป็นผู้รับผิดชอบในการดําเนินการ ลงวันที่ 14 กุมภาพันธ์ พ.ศ. 2560 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 68/2564 เรื่อง หลักเกณฑ์ เงื่อนไข และวิธีการเกี่ยวกับการลงทุนในหรือมีไว้ซึ่งหน่วยลงทุนของกองทุนรวมอื่นที่บริษัทจัดการเดียวกันเป็นผู้รับผิดชอบในการดําเนินการ (ฉบับที่ 3) ลงวันที่ 13 ธันวาคม พ.ศ. 2564 "ความในวรรคหนึ่งและวรรคสองไม่ใช้บังคับกับกรณีที่กองทุนรวมอสังหาริมทรัพย์หรือกองทุนรวมโครงสร้างพื้นฐานลงทุนในหรือมีไว้ซึ่งหน่วยลงทุนของกองทุนรวมอื่น โดยให้ดําเนินการตามข้อ 7/1"ข้อ ๔ ให้เพิ่มความต่อไปนี้เป็นข้อ 7/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 10/2560 เรื่อง หลักเกณฑ์ เงื่อนไข และวิธีการเกี่ยวกับการลงทุนในหรือมีไว้ซึ่งหน่วยลงทุนของกองทุนรวมอื่นที่บริษัทจัดการเดียวกันเป็นผู้รับผิดชอบในการดําเนินการ ลงวันที่ 14 กุมภาพันธ์ พ.ศ. 2560 "ข้อ 7/1 กรณีที่กองทุนรวมอสังหาริมทรัพย์หรือกองทุนรวมโครงสร้างพื้นฐานลงทุนในหรือมีไว้ซึ่งหน่วยลงทุนของกองทุนรวมอื่นที่บริษัทจัดการเดียวกันเป็นผู้รับผิดชอบในการดําเนินการ ให้บริษัทจัดการดําเนินการดังต่อไปนี้ (1) ระบุข้อมูลตามข้อ 7 วรรคหนึ่ง ในหนังสือชี้ชวนของกองทุนรวมดังนี้ (ก) กรณีกองทุนรวมอสังหาริมทรัพย์ ให้ระบุไว้ในส่วนข้อมูลโครงการ (ข) กรณีกองทุนรวมโครงสร้างพื้นฐาน ให้ระบุไว้ในส่วนที่เกี่ยวกับการดําเนินกิจการของกองทุนรวม (2) เปิดเผยข้อมูลตามข้อ 6(1) ผ่านระบบการเปิดเผยสารสนเทศของตลาดหลักทรัพย์แห่งประเทศไทยโดยไม่ชักช้า ในกรณีที่เป็นกองทุนรวมอสังหาริมทรัพย์หรือกองทุนรวมโครงสร้างพื้นฐานมีหน่วยลงทุนของกองทุนรวมดังกล่าวเป็นหลักทรัพย์จดทะเบียนในตลาดหลักทรัพย์แห่งประเทศไทย และจดทะเบียนเป็นกองทุนรวมก่อนวันที่ 16 พฤษภาคม พ.ศ. 2565"ข้อ ๕ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2565 เป็นต้นไปผู้มีอํานาจลงนาม - ประกาศ ณ วันที่ 22 เมษายน พ.ศ. 2565 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์